Ndebele het benadruk dat motoriste wat verkeersreëls verontagsaam vir hulle dade aanspreeklik gehou sal word. Hy sê 57 dronkbestuurders is die naweek in die Oos-Kaap in hegtenis geneem terwyl 29 in die Wes-Kaap in hegtenis geneem is. Die president van die Suid-Afrikaanse Sportkonfederasie en Olimpiese Komitee (Sascoc), Gideon Sam, het intussen gesê die organisasie rou oor die dood van die vyf atlete. Hy het ŉ beroep gedoen op vervoerowerhede om alles in hulle vermoë te doen om die probleem aan te spreek.